25. ΑΝΑΓΚ.ΝΟΜΟΣ υπ’ αριθ. 1508 της 10/16 Οκτ. 1950 Περί αναθεωρήσεως των εκλογικών καταλόγων. Εκυρώθη δια του Ν. 1677 της 10/20 Φεβρ. 1951 περί κυρώσεως του Α.Ν. 1508/1950. Άρθρ.1-8.(Προέβλεπον την αναθεώρησιν των κατά το έτος 1950 ενεργηθεισών εγγραφών εις παραρτήματα των καταλόγων εκλογ. Βιβλιαρίων Αθηνών, Πειραιώς και Θεσ/κης, επανερχομένης της αρχικής διατυπώσεως των άρθρ.1 και 2 του Α.Ν. 900/1949). Άρθρ.9.-Οι μη εις το, ως άνω ενιαία, παραρτήματα τελικώς περιληφθησόμενοι εκλογείς, διότι δεν εβεβαιώθη ως άνω η προ της 28 Οκτ. 1940 μόνιμος εγκατάστασίς των εν τω δήμω ή κοινότητι, δεν στερούνται του εκλογικού των δικαιώματος, αλλά δικαιούνται, επί μόνη τη επιδείξει του εκλογικού των βιβλιαρίου, του εκδεδομένου κατά τας κατά το έτος 1950 γενομένας αναθεωρήσεις, να ψηφίσωσιν εις οιονδήποτε εκλογικόν τμήμα του δήμου ή της κοι νότητος, εις τα μητρώα του οποίου φέρονται ούτοι εγγεγραμμένοι. Σελ. 171 Εκλογικοί Κατάλογοι  και βιβλιάρια 1.Ζ.β.20-25 Εις τοιαύτην περίπτωσιν η εφορευτική Επιτροπή του οικείου εκλογικού τμήματος εγγράφει τον ούτω ψηφοφορήσαντα εις ιδαίτερον πρωτόκολλον ψηφοφορίας, μνημονεύουσα εν αυτώ τον αριθμόν του εκλογικού βιβλιαρίου, την ενορίαν, εις τον κατάλογον της οποίας εφέρετο ούτος εγγεγραμμένος, και τον αριθμόν του μητρώου των αρρένων μετά του έτους γεννήσεως και σφραγίζει το εκλογικόν βιβλιάριον δια της σφραγίδος της, ποιουμένη εν αυτώ ενυπόγραφον μνείαν περί της υπό του κατόχου του τοιαύτης ασκήσεως του εκλογικού δικαιώματος. Άρθρ.10.-Η υπό της οικείας αστυνομικής αρχής εκ προθέσεως ή και εξ αμελείας χορήγησις ανακριβούς κατά το περιεχόμενον βεβαιώσεως περί της προ της 28 Οκτ. 1940 μονίμου εγκαταστάσεώς τινος, ως και η χρήσις της βεβαιώσεως ταύτης από μέρους του ενδιαφερομένου συνεπάγεται ποινήν φυλακίσεως τριών έως δώδεκα μηνών, μη δυναμένην να μετατραπή εις χρηματικήν μηδέ να ανασταλή ή να συγχωνευθή, επιφέρει δ’ άμα και την πειθαρχικήν δίωξιν των υπευθύνων αστυνομικών υπαλλήλων. Άρθρ.11.-Η ισχύς του παρόντος άρχεται από της δημοσιεύσεως αυτού εν τη εφημερίδι της Κυβερνήσεως, υποβληθήσεται δε εις την Βουλήν προς κύρωσιν, άμα τη επαναλήψει των εργασιών αυτής. 